als_Latn dik_Latn sag_Latn
Cipras thotë se do t’i kthejë borxhet
Kryeministri grek Aleksis Cipras deklaroi sot se qeveria e tij do të vazhdojë t’ua kthejë borxhet kreditorëve, madje edhe nëse nuk e merr kredinë e re shpëtimtare që është temë e bisedimeve aktuale me BE-në.
“Është e sigurt që Greqia do të përmbushën obligimet e saj”, deklaroi Cipras gjatë qëndrimit në Paris, ku nënshkroi marrëveshjen me sekretarin e përgjithshëm të organizatës për bashkëpunim ekonomik dhe zhvillim, OECD për ndihmë Athinës në zbatimin e reformave, transmetoi agjencia e lajmeve AP.
Cipras po ashtu apeloi për dhënien e shpejtë të pjesës së ratës prej 7.2 milionë eurosh të kredisë shpëtimtare.
Sekretari i përgjithshëm i OECD-së, Angel Gurria u tha gazetarëve se partneriteti i ri nuk do të duhej të interpretohet si shenjë se OECD zëvendëson partnerët e tjerë ndërkombëtarë.
“Askush nuk e zëvendëson askënd. OECD është obliguar se do të ofrojë ndihmën e domosdoshme teknike Greqisë, me qëllim që reformat të zbatohen në mënyrë efikase, si ato financiare ashtu edhe sociale”, tha ai, raporton agjencia AFP.
als_Latn als_Latn als_Latn als_Latn als_Latn als_Latn